C 184/96
SK
Úradný vestník Európskej únie
25.5.2023
2.6.
V čoraz viac digitalizovanom energetickom systéme s decentralizovanou výrobou, prenosom a distribúciou energie a viac digitálne prepojenými zariadeniami v domácnostiach sa zvyšuje riziko špionáže, počítačovej kriminality a zlyhania hardvéru súvisiaceho so spotrebou energie.
Komisia preto navrhuje dobre koordinované opatrenia v oblasti kybernetickej bezpečnosti na posilnenie celkovej odolnosti systému.
2.7.
V akčnom pláne sa uvádza, že na tento účel sú nevyhnutné strednodobé aj dlhodobé opatrenia, ako aj rámec riadenia.
Komisia vysvetľuje, že sa to bude týkať viacerých spoločenstiev zainteresovaných strán, podnikov a medzi­ národných partnerov a poznamenáva, že obmedzený objem verejného financovania sa musí využívať rozumne a že je potrebných viac súkromných investícií.
3.
Všeobecné pripomienky 3.1.
Komisia sa vo svojom akčnom pláne správne venuje obrovskému potenciálu digitálnych technológií na zvýšenie flexibility elektrizačnej sústavy.
EHSV podporuje tieto ciele a víta väčšinu opatrení navrhnutých v akčnom pláne.
EHSV už objasnil najmä prepojenie medzi energetickou transformáciou a digitálnou transformáciou, pričom poukázal na výhody digitalizácie z hľadiska úspor energie, zníženia energetickej náročnosti a lepšieho riadenia energetickej infraštruktúry.
Optimistický postoj akčného plánu je inšpiratívny, ale zdá sa, že Komisia ignoruje skutočnosť, že fyzická realita je veľmi odlišná od prípadov použitia digitalizácie uvedených v akčnom pláne.
3.2.
EHSV zastáva názor, že hlavnými výzvami, ktorým čelí odvetvie energetiky, sú: diverzifikácia európskych energetických zdrojov, zníženie závislosti od dovozu energie, zabezpečenie integrovaného vnútorného trhu s energiou, zlepšenie energetickej efektívnosti, rýchle expandovanie energetickej sústavy, zaistenie bezpečnosti dodávok, dekarbonizácia hospodárstva, zníženie emisií, prechod na nízkouhlíkové hospodárstvo s nízkouhlíkovými a čistými energetickými technológiami, zvyšovanie a masívne rozširovanie energie z obnoviteľných zdrojov s cieľom splniť klimatické ciele, podpora súvisiaceho výskumu a vzdelávania, zabezpečenie spravodlivej transformácie a podpora sociálneho rozmeru energie, ako je znižovanie energetickej chudoby.
Základom je digitalizácia energetického systému, ktorá môže pomôcť splniť všetky tieto hlavné výzvy.
3.3.
Hoci sa strategický prístup aj konkrétne opatrenia akčného plánu uberajú správnym smerom, Komisii sa nedarí integrovať akčný plán do všeobecnej energetickej politiky.
Čiastkový prístup zameraný iba na digitalizáciu a ignorovanie všeobecného rámca neprinesie výhody, ktoré sú správne vysvetlené v akčnom pláne.
3.4.
Návrh Komisie vytvára obraz ideálneho štátu, ktorý stavia na dobre rozvinutom energetickom systéme (napr. prenosové a distribučné sústavy) a digitalizuje ho.
V Európe však musia byť najprv vyvinuté prenosové a distribučné sústavy, až potom bude možné vyvinúť komplexnú digitálnu technológiu.
Zbytočne digitalizujeme, ak sa inteligentne riadená energia nedá prenášať cez energetické prenosové siete.
Okrem toho sa v prenosových a distribučných sústavách plytvá obrovské množstvo energie.
Aj dnes náklady na ekologickú elektrickú energiu, ktorá sa nemôže používať ani prenášať a ktorá sa musí obmedziť, dosiahli pred energetickou krízou viac ako 2 miliardy EUR a počas energetickej krízy predstavovali vo veľkých krajinách ako je Nemecko 12 miliárd EUR ročne.
Táto ekonomická strata sa mnohonásobne zvýši, pokiaľ sa rýchlo nerozšíria elektrické siete a akumulačné kapacity kompatibilné so systémom a ak sa zároveň nenájdu lepšie spôsoby využitia elektriny priamo na mieste.
Digitalizácia v tejto oblasti môže zohrávať úlohu pri identifikácii týchto strát a využívaní takto vytvorených údajov pri rozvoji siete.
3.5.
Je pravda, že na to, aby boli siete inteligentné, sú potrebné značné investície do energetickej infraštruktúry.
Je tiež pravda, že mnohé členské štáty nestimulujú takéto investície, pretože ich regulácia jasne uprednostňuje kapitálové výdavky a investície do digitalizácie sú najmä prevádzkové náklady.
Koordinácia a monitorovanie takýchto investícií a súvisiaceho pokroku nebude stačiť.
EHSV vyzýva Európsku komisiu, aby začlenila myšlienky „podpory investícií do digitálnej elektrizačnej infraštruktúry“ do pozmeňovacieho návrhu k článku 58 smernice (EÚ) 2019/944 o spoločných pravidlách pre vnútorný trh s elektrinou, čím sa zabezpečí regulačný rámec, ktorý bude účinne stimulovať investície do digitalizácie elektrizačných sústav.
3.6.
Európska komisia správne poukazuje na to, že digitálne nástroje zohrávajú dôležitú úlohu pri rozvoji kolektívnych systémov vlastnej spotreby a energetických spoločenstiev.
Poradenstvo aj plánovaná experimentálna platforma môžu pomôcť, ale nie sú tými najdôležitejšími aspektmi.
Viac ako päť rokov po predstavení balíka opatrení v oblasti čistej energie zohrávajú energetické spoločenstvá a kolektívna vlastná spotreba v európskych energetických systémoch stále slabú úlohu.
Hlavným dôvodom sú v mnohých prípadoch výrazné byrokratické prekážky a nedostatok informácií na strane spotrebiteľov a výrobcov.
Európska komisia doteraz nevenovala pozornosť existencii týchto prekážok.
Európanom sa musia poskytnúť stimuly, ktoré ich nakoniec presvedčia a budú motiváciou, aby digitalizovali všetky svoje činnosti súvisiace